2015O0027 — MT — 28.10.2015 — 000.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Ikkoreġut b'

▼B

LINJA GWIDA (UE) 2015/1938 TAL-BANK ĊENTRALI EWROPEW

tas-27 ta' Awwissu 2015

li temenda l-Linja gwida (UE) Nru 2015/510 tal-Bank Ċentrali Ewropew dwar l-implimentazzjoni tal-qafas tal-politika monetarja tal-Eurosistema (BĊE/2015/27)

Artikolu 1

Il-Linja Gwida BĊE/2014/60 hija emendata skont kif ġej:

(c) RMBDs maħruġa minn entitajiet stabbiliti fl-Istat Membru tal-BĊN domestiku tiegħu;

“(42a) ‘rikapitalizzazzjoni in natura bi strumenti ta' dejn pubbliku’ tfisser kwalunkwe forma ta' żieda fil-kapital sottoskritt ta' istituzzjoni ta' kreditu fejn il-kunsiderazzjoni kollha jew parti minnha tkun ipprovduta permezz ta' pjazzament dirett mal-istituzzjoni ta' kreditu ta' sovran jew strumenti ta' dejn tas-settur pubbliku li jkunu nħarġu mill-istat sovran jew l-entità tas-settur pubbliku li tipprovdi l-kapital il-ġdid lill-istituzzjoni ta' kreditu;”;

(c) li għalihom ma jkun hemm ebda segmentazzjoni tar-riskju;”;

(c) għandhom ikunu finanzjarjament sodi fi ħdan it-tifsira tal-Artikolu 55a;

4. Fir-rigward tal-valutazzjoni tas-sodezza finanzjarja ta' istituzzjonijiet li kienu soġġetti għal rikapitalizzazzjoni in natura bi strumenti ta' dejn pubbliku, l-Eurosistema tista' tqis il-metodi użati għal dawk ir-rikapitalizzazzjonijiet in natura, u l-irwol li dawn jiżvolġu, inklużi t-tip u l-likwidità ta' dawk l-istrumenti u l-aċċess għas-suq mill-emittent ta' dawk l-istrumenti, sabiex jiġi żgurat li jintlaħqu l-proporzjonijiet ta' kapital irrapportati taħt ir-Regolament (UE) Nru 575/2013.

(c) effett sħiħ tal-immobilizzar fil-konfront ta' terzi;

12. fil-Kapitolu 1 tat-Titolu III tal-Parti Erbgħa, hija miżjuda t-Taqsima li ġejja:

“Taqsima 4

Kriterji ta' eliġibbiltà għad-DECCs

Artikolu 107a

Tip ta' assi eliġibbli

1. It-tip ta' assi eliġibbli għandhom ikunu strumenti ta' dejn fi ħdan id-definizzjoni ta' DECCs mogħtija fl-Artikolu 2(70a).

2. Id-DECCs għandu jkollhom ammont prinċipali fiss u mingħajr kundizzjoni u struttura ta' kupuni li tikkonforma mal-kriterji stipulati fl-Artikolu 63. L-aggregazzjoni tal-kopertura għandha tinkludi biss pretensjonijiet ta' kreditu li għalihom ikun hemm disponibbli jew:

(a) mudell tad-dejta speċifiku tad-DECC fil-livell tas-self; jew inkella

(b) mudell tad-dejta ta' ABS fil-livell tas-self skont l-Artikolu 73;.

3. Il-pretensjonijiet ta' kreditu sottostanti għandhom ikunu dawk mogħtija lil debituri stabbiliti fi Stat Membru li l-munita tiegħu hija l-euro. L-oriġinatur għandu jkun kontroparti tal-Eurosistema stabbilita fi Stat Membru li l-munita tiegħu hija l-euro u l-emittent għandu jkun akkwista l-pretensjoni ta' kreditu mingħand l-oriġinatur.

▼C1

4. L-emittent tad-DECC għandu jkun entità bi skop speċjali stabbilit fi Stat Membru li l-munita tiegħu hija l-euro. Il-partijiet involuti fit-tranżazzjoni, minbarra l-emittent, id-debituri tal-pretensjonijiet ta' kreditu sottostanti, u l-oriġingatur, għandhom ikunu stabbiliti fiż-ŻEE.

▼B

5. Id-DECCs għandhom ikunu ddenominati f'euro jew f'waħda mill-muniti ta' qabel tal-Istati Membri li l-munita tagħhom hija l-euro.

6. Wara li tkun wettqet valutazzjoni pożittiva, l-Eurosistema għandha tapprova l-istruttura tad-DECC bħala li hija eliġibbli biex tintuża bħala kollateral fl-Eurosistema.

7. Il-liġi li tirregola d-DECC, l-oriġinatur, id-debituri u, fejn relevanti, il-garanti tal-pretensjonijiet ta' kreditu sottostanti, il-ftehimiet ta' pretensjonijiet ta' kreditu sottostanti u kwalunkwe ftehim li jiżgura t-trasferiment dirett jew indirett tal-pretensjonijiet ta' kreditu sottostanti mill-oriġinatur lill-emittent għandha tkun il-liġi tal-ġurisdizzjoni fejn ikun stabbilit l-emittent.

8. Id-DECCs għandhom jikkonformaw mar-rekwiżiti dwar il-post tal-ħruġ u l-proċeduri ta' saldu kif stipulati fl-Artikoli 66 u 67.

Artikolu 107b

Non-subordinazzjoni fir-rigward ta' DECCs

Id-DECCs m'għandhomx jirriżultaw fi drittijiet għall-kapital u/jew l-imgħax li jkunu subordinati għad-drittijiet ta' detenturi ta' strumenti ta' dejn oħrajn tal-istess emittent.

Artikolu 107c

Rekwiżiti tal-kwalità tal-kreditu

Id-DECCs għandhom jikkonformaw mar-rekwiżiti tal-kwalità tal-kreditu tal-Eurosistema kif stipulati fit-Taqsima 3 tal-Kapitolu 2 tat-Titolu III ta' din il-Parti Erbgħa.

Artikolu 107d

Akkwist tal-pretensjonijiet ta' kreditu sottostanti mill-emittent

L-aggregazzjoni ta' pretensjonijiet ta' kreditu sottostanti għandha tkun ġiet akkwista mill-emittenti mingħand l-oriġinatur b'mod li l-Eurosistema tqis li huwa ‘bejgħ veru’ jew ekwivalenti għal ‘bejgħ veru’ li jkun infurzabbli kontra kwalunkwe terza persuna, u ma tistax tintlaħaq mill-oriġinatur u l-kredituri tiegħu, inkluż f'każ ta' insolvenza tal-oriġinatur.

Artikolu 107e

Rekwiżiti ta' trasparenza għad-DECCs

1. Id-DECCs għandhom jissodisfaw ir-rekwiżiti ta' trasparenza fil-livell tal-istruttura tad-DECCs u fil-livell tal-pretensjonijiet ta' kreditu individwali sottostanti.

2. Fil-livell tal-istruttura tad-DECCs, informazzjoni ddettaljata dwar id-dejta importanti dwar it-tranżazzjonijiet tad-DECCs, bħall-identifikazzjoni tal-partijiet involuti fit-tranżazzjoni, sommarju tal-karatteristiċi strutturali ewlenin tad-DECCs, deskrizzjoni fil-qosor tal-kollateral u t-termini u l-kundizzjonijiet tad-DECCs għandhom ikunu disponibbli pubblikament. L-Eurosistema tista', fl-andament tal-valutazzjoni tagħha, teħtieġ kwalunkwe dokumentazzjoni dwar tranżazzjonijiet u opinjonijiet legali meqjusa bħala neċessarji mingħand kwalunkwe terza persuna li jidhrilha li hija relevanti, inkluż, iżda mhux ristrett għal, l-emittent u/jew l-oriġinatur.

3. Fil-livell tal-pretensjonijiet ta' kreditu individwali sottostanti, dejta komprensiva u standardizzata fil-livell tas-self dwar l-aggregazzjoni ta' pretensjonijiet ta' kreditu sottostanti għandha tkun disponibbli skont il-proċeduri stipulati fl-Anness VIII, ħlief fir-rigward tal-frekwenza tar-rapportar u l-perijodu tranżitorju. Sabiex id-DECCs ikunu eliġibbli, il-pretensjonijiet ta' kreditu kollha għandhom ikunu omoġenji, jiġifieri għandu jkun possibbli li jiġu rrapportati permezz ta' mudell individwali ta' dejta fil-livell tas-self. L-Eurosistema tista' tiddetermina li DECC ma hijiex omoġenja wara li tevalwa d-dejta relevanti.

4. Dejta fil-livell ta' self għandha tiġi rrapportata fuq bażi ta' mill-inqas darba fix-xahar, sa mhux aktar tard minn xahar wara d-data limitu. Id-data limitu li għaliha għandha tiġi rrapportata dejt fil-livell ta' -self għandha hija l-aħħar ġurnata tal-kalendarju tax-xahar. Jekk dejta dwar il-livell ta' self ma tiġix irrappurtata jew aġġornata fi żmien xahar wara id-data tal-ħlas tar-rata ta' imgħax relevanti, allura d-DECC ma jibqax eliġibbli.

5. Rekwiżiti dwar il-kwalità tad-dejta applikati għal ABS għandhom japplikaw għal DECCs, inklużi l-mudelli speċifiċi tad-DECC dwar id-dejta fil-livell ta' self. M'għandu jiġi applikat ebda perijodu ta' tranżizzjoni għal DECC sabiex jinkiseb il-punteġġ ta' kwalità minimu aċċettabbli tad-dejta dwar il-livell ta' self.

6. Fil-valutazzjoni tagħha tal-eliġibbiltà, l-Eurosistema għandha tqis: (a) kull nuqqas li tingħata d-dejta obbligatorja; u (b) il-frekwenza li biha jinstab li l-oqsma ta' dejta individwali dwar il-livell ta' self ma fihom ebda dejta sinifikanti.

Artikolu 107f

It-tipi ta' pretensjonijiet ta' kreditu sottostanti eliġibbli

1. Kull pretensjoni ta' kreditu sottostanti għandha tikkonforma mal-kriterji ta' eliġibbiltà għal pretensjonijiet ta' kreditu pprovduti fit-Taqsima 1, Kapitolu 1 tat-Titolu III tal-Parti Erbgħa, soġġett għall-modifiki stipulati f'dan l- Artikolu.

2. Sabiex jiġi żgurat li tinħoloq sigurtà valida fuq il-pretensjonijiet ta' kreditu sottostanti, li tippermetti lill-emittent u lid-detenturi tad-DECCs li jirrealizzaw b'ħeffa dawk il-pretensjonijiet f'każ ta' inadempjenza tal-oriġinatur, ir-rekwiżiti legali addizzjonali li ġejjin kif speċifikat fil-paragrafi 3 sa 9 għandhom jiġu sodisfatti:

(a) il-verifika tal-eżistenza tal-pretensjonijiet ta' kreditu sottostanti;

(b) il-validità tal-ftehim għall-immobilizzar tal-pretensjonijiet ta' kreditu sottostanti;

(c) l-effett sħiħ tal-immobilizzar fil-konfront ta' terzi persuni;

(d) nuqqas ta' restrizzjonijiet fuq l-immobilizzar tal-pretensjoni ta' kreditu sottostanti;

(e) nuqqas ta' restrizzjonijiet fuq ir-realizzazzjoni tal-pretensjonijiet ta' kreditu sottostanti;

(f) nuqqas ta' restrizzjonijiet marbuta mas-segretezza bankarja u l-kunfidenzjalità; Aktar dettalji dwar il-karatteristiċi speċifiċi tal-ġurisdizzjonijiet nazzjonali huma pprovduti fid-dokumentazzjoni nazzjonali relevanti tal-BĊNi.

3. Il-BĊN tal-pajjiż fejn ikun stabbilit l-oriġinatur, jew superviżuri jew awdituri esterni, għandhom iwettqu verifika ta' darba tal-proċeduri użati mill-kontroparti biex jissottomettu l-informazzjoni dwar l-eżistenza ta' pretensjonijiet ta' kreditu lill-Eurosistema.

4. Il-BĊN tal-pajjiż fejn ikun stabbilit l-oriġinatur għandu, bħala minimu, jieħu l-passi kollha li ġejjin sabiex jivverifika l-eżistenza tal-pretensjonijiet ta' kreditu sottostanti:

(a) Għandu jikseb konferma bil-miktub mingħand l-oriġinatur, ta' mill-inqas fuq bażi trimestrali, sa meta l-oriġinaturi għandhom jikkonfermaw: (i) l-eżistenza tal-pretensjonijiet ta' kreditu sottostanti: din il-konferma tista' tiġi ssostitwita b'kontroverifiki ta' informazzjoni miżmuma f'reġistri ta' kreditu ċentrali, meta dawn ikunu jeżistu; (ii) il-konformità tal-pretensjonijiet ta' kreditu mal-kriterji tal-eliġibbiltà applikati mill-Eurosistema; (iii) li l-pretensjonijiet ta' kreditu sottostanti ma jintużawx simultanjament bħala kollateral għall-benefiċċju ta' xi terza persuna u li l-oriġinatur m'għandux jimmobilizza dawk il-pretensjonijiet ta' kreditu sottostanti bħala kollateral għall-Eurosistema jew għal xi terza persuna; (iv) li l-oriġinatur jimpenja ruħu li jikkomunika lill-BĊN relevanti sa mhux iktar tard minn matul il-jum ta' negozju li jmiss, kull avveniment li jaffettwa b'mod materjali l-valur tal-kollateral tal-pretensjonijiet ta' kreditu sottostanti, b'mod partikolari ħlasijiet lura bikrin, parzjali jew totali, tniżżil fil-valur u bidliet materjali fil-kundizzjonijiet tal-pretensjonijiet ta' kreditu sottostanti.

(b) Il-BĊN tal-pajjiż fejn ikun jinsab l-oriġinatur jew ir-reġistri ta' kreditu ċentrali relevanti, l-awtoritajiet kompetenti tas-superviżjoni bankarja jew awdituri esterni, għandhom iwettqu verifiki għall-għarrieda fir-rigward tal-kwalità u l-preċiżjoni tal-konferma bil-miktub tal-oriġinaturi, permezz tal-konsenja ta' dokumentazzjoni fiżika jew permezz ta' żjarat fuq il-post. L-informazzjoni vverifikata fir-rigward ta' kull talba ta' kreditu sottostanti għandha tkopri bħala minimu l-karatteristiċi li jiddeterminaw l-eżistenza u l-eliġibbiltà tal-pretensjonijiet ta' kreditu sottostanti. Għal oriġinaturi b'sistemi interni bbażati fuq il-klassifikazzjoni (IRB) li huma approvati mill-ECAF, verifiki addizzjonali fir-rigward tal-valutazzjoni tal-kwalità tal-kreditu tal-pretensjonijiet ta' kreditu sottostanti għandhom jitwettqu li jinvolvu verifiki ta' PDs fir-rigward ta' debituri tat-talbiet ta' kreditu li jintużaw bħala kollateral fl-operazzjonijiet ta' kreditu tal-Eurosistema.

(c) Għall-verifiki li jsiru skont l-Artikolu 107f(3), (4)(a) jew (4)(b) minn BĊN tal-pajjiż fejn ikun jinsab l-oriġinatur, superviżuri, awdituri esterni jew reġistri tal-kreditu ċentrali, dawk li jwettqu l-verifiki għandhom ikunu awtorizzati li jwettqu dawn l-investigazzjonijiet, b'mod kuntrattwali jekk meħtieġ jew skont ir-rekwiżiti nazzjonali applikabbli.

5. Il-ftehim għat-trasferiment tal-pretensjonijiet ta' kreditu sottostanti lill-emittent jew sabiex jiġu mmobilizzati permezz ta' trasferiment, ċessjoni jew rahan għandu jkun validu bejn l-emittent u l-oriġinatur u/jew min jirċievi t-trasferiment/ċessjoni/rahan, kif xieraq, taħt il-liġi nazzjonali applikabbli. Il-formalitajiet legali meħtieġa kollha biex tiġi żgurata l-validità tal-ftehim u biex jiġi żgurat it-trasferiment validu indirett jew dirett tal-pretensjonijiet ta' kreditu sottostanti bħala kollateral għandhom jiġu sodisfatti mill-oriġinatur u/jew iċ-ċessjonarju, kif xieraq. Fir-rigward tan-notifika tad-debitur, għandu japplika dan li ġej, skont il-liġi nazzjonali applikabbli.

(a) F'xi waqtiet jista' jkun meħtieġ li jkun hemm notifika tad-debitur jew reġistrazzjoni pubblika ta': (i) it-trasferiment (dirett jew indirett) tal-pretensjonijiet ta' kreditu sottostanti lill-emittenti; jew (ii) meta l-kontropartijiet jimmobilizzaw DECCs bħala kollateral lill-BĊN domestiku sabiex tiġi żgurata l-effettività sħiħa ta' dak it-trasferiment jew mobilizzar fil-konfront ta' terzi; u b'mod partikolari (iii) sabiex tiġi żgurata l-prijorità tal-interess ta' sigurtà tal-emittent (fir-rigward tal-pretensjonijiet ta' kreditu sottostanti) u/jew l-interess ta' sigurtà tal-BĊN domestiku (fir-rigward tad-DECCs bħala kollateral) fil-konfront ta' kredituri oħrajn. F'każijiet bħal dawn, dawn ir-rekwiżiti ta' notifika jew reġistrazzjoni għandhom jitlestew: (i) bil-quddiem jew fiż-żmien tat-trasferiment attwali tal-pretensjonijiet ta' kreditu sottostanti (diretti jew indiretti) lill-emittent; jew (ii) fiż-żmien meta l-kontropartijiet jimmobilizzaw id-DECCs bħala kollateral lill-BĊN domestiku.

(b) Jekk notifika ex ante tad-debitur jew reġistrazzjoni pubblika ma tkunx meħtieġa skont il-punt (a), kif speċifikat fid-dokumentazzjoni nazzjonali applikabbli, tkun meħtieġa notifika ex-post tad-debitur. Notifika ex-post tfisser li d-debitur għandu jiġi nnotifikat, kif speċifikat fid-dokumentazzjoni nazzjonali, dwar il-fatt li l-pretensjonijiet ta' kreditu sottostanti jkunu qegħdin jiġu ttrasferiti jew immobilizzati immedjatament wara avveniment ta' inadempjenza jew avveniment ta' kreditu simili kif speċifikat ulterjorment fid-dokumentazzjoni nazzjonali applikabbli.

(c) Il-punti (a) u (b) huma rekwiżiti minimi. L-Eurosistema tista' tiddeċiedi li teħtieġ notifika ex-ante jew reġistrazzjoni minbarra s-sitwazzjonijiet imsemmija hawn fuq, inkluż fil-każ ta' strumenti bearer.

6. Il-pretensjonijiet ta' kreditu sottostanti għandhom ikunu trasferibbli bis-sħiħ u jkunu jistgħu jiġu ttrasferiti lill-emittent mingħajr restrizzjoni. Il-ftehimiet dwar pretensjonijiet ta' kreditu sottostanti jew arranġamenti kuntrattwali oħrajn bejn l-oriġinatur u d-debitur m'għandhom jinkludu ebda dispożizzjoni restrittiva dwar it-trasferiment ta' kollateral. Il-ftehimiet dwar pretensjonijiet ta' kreditu sottostanti jew arranġamenti kuntrattwali oħrajn bejn l-oriġinatur u d-debitur m'għandhomx jinkludu dispożizzjonijiet restrittivi dwar ir-realizzazzjoni tal-pretensjonijiet ta' kreditu sottostanti, inkluż kwalunkwe restrizzjonijiet li jirrigwardaw il-forma, il-ħin jew rekwiżit ieħor fir-rigward tar-realizzazzjoni, sabiex b'hekk l-Eurosistema tkun tista' tirrealizza l-kollateral tad-DECCs.

7. Minkejja l-paragrafu 6, id-dispożizzjonijiet li jirrestrinġu l-assenjazzjoni tal-ishma ta' self sindakat lill-banek, lill-istituzzjonijiet finanzjarji u l-entitajiet li huma involuti jew stabbiliti b'mod regolari għall-finijiet tal-ħolqien, l-akkwist jew l-investiment fis-self, fit-titoli jew fl-assi finanzjarji oħra m'għandhomx jiġu kkunsidrati bħala restrizzjoni fuq r-realizzazzjoni tal-pretensjonijiet ta' kreditu sottostanti.

8. Minkejja l-paragrafi 6 u 7, aġent tal-faċilità għall-ġbir u d-distribuzzjoni tal-ħlas u l-amministrazzjoni tas-self m'għandux jiġi kkunsidrat bħala restrizzjoni fuq it-trasferiment u r-realizzazzjoni ta' sehem ta' self sindikat, sakemm:

(a) l-aġent tal-faċilità jkun istituzzjoni ta' kreditu stabbilita fi Stat Membru; u

(b) ir-relazzjoni ta' servizz bejn membru ta' sindikat relevanti u l-aġent tal-faċilità tista' tiġi ttrasferita flimkien ma' jew parti ta' sehem ta' self sindikat.

9. L-oriġinatur u d-debitur għandhom ikunu qablu b'mod kuntrattwali li d-debitur jaċċetta mingħajr ebda kundizzjoni l-iżvelar mill-oriġinatur, emittent u kwalunkwe kontroparti li jimmobilizza d-DECC lill-Eurosistema tad-dettalji fir-rigward tal-pretensjoni ta' kreditu sottostanti u fuq id-debitur li huma meħtieġa mill-BĊN domestiku għall-finijiet li jiġi żgurat illi jinħoloq titolu validu fuq talbiet ta' kreditu u li t-talbiet ta' kreditu jistgħu jiġu rrealizzati malajr fil-każ ta' inadempjenza tal-oriġinatur/emittent.”